CELEX: 62016TA0625
Language: hu
Date: 2018-01-30 00:00:00
Title: T-625/16. sz. ügy: A Törvényszék 2018. január 30-i ítélete – Przedsiębiorstwo Energetyki Cieplnej kontra ECHA („REACH — Valamely anyag regisztrálását terhelő díj — A kkv-k számára biztosított kedvezmény — A vállalkozás méretére vonatkozó nyilatkozatban szereplő hiba — Igazgatási díjat kiszabó határozat — Az anyag gyártásának megszüntetése — Az igazgatási díj összegének kiszámítására vonatkozó szempontok — 2003/361/EK ajánlás — Jogbiztonság — Jogos bizalom — Arányosság — Egyenlő bánásmód”)

12.3.2018   
            
            
               HU
            
            
               Az Európai Unió Hivatalos Lapja
            
            
               C 94/21
            
         A Törvényszék 2018. január 30-i ítélete – Przedsiębiorstwo Energetyki Cieplnej kontra ECHA
   (T-625/16. sz. ügy) (1)
   
   ((„REACH - Valamely anyag regisztrálását terhelő díj - A kkv-k számára biztosított kedvezmény - A vállalkozás méretére vonatkozó nyilatkozatban szereplő hiba - Igazgatási díjat kiszabó határozat - Az anyag gyártásának megszüntetése - Az igazgatási díj összegének kiszámítására vonatkozó szempontok - 2003/361/EK ajánlás - Jogbiztonság - Jogos bizalom - Arányosság - Egyenlő bánásmód”))
   (2018/C 094/27)
   Az eljárás nyelve: lengyel
   
      Felek
   
   
      Felperes: Przedsiębiorstwo Energetyki Cieplnej sp. z o.o. (Grajewo, Lengyelország) (képviselő: T. Dobrzyński ügyvéd)
   
      Alperes: Európai Vegyianyag-ügynökség (ECHA) (képviselők kezdetben: E. Maurage, J.-P. Trnka és M. Heikkilä, később: J.-P. Trnka és M. Heikkilä meghatalmazottak)
   
      Az ügy tárgya
   
   Az EUMSZ 263. cikk alapján az alábbi aktusok megsemmisítése iránt benyújtott kérelem: először az ECHA 2016. június 23-i SME(2016) 2851. sz., azon határozata, amely megállapítja, hogy a felperes nem felel meg a középvállalkozások számára előírt díjkedvezmény feltételeinek, és igazgatási díjat szab ki rá; másodsorban az ECHA által kibocsátott és az SME(2016) 2851. sz. határozathoz csatolt 10058238. és 10058239. sz. számla, harmadsorban pedig az ECHA igazgatótanácsának a díjköteles szolgáltatások osztályozásáról szóló MB/D/29/2010. sz. határozat módosításáról szóló, az MB/21/2012. sz. határozattal módosított 2015. június 4-i MB/43/2014. sz. határozata.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Törvényszék a Przedsiębiorstwo Energetyki Cieplnej sp. z o.o.-t kötelezi a költségek viselésére, ideérve az ideiglenes intézkedés iránti eljárás költségeit.
            
         
      (1)  HL C 402., 2016.10.31.